# นิทานหิ่งห้อย เดอะ มิวสิคัล
นิทานหิ่งห้อย เดอะ มิวสิคัล เป็นละครเวทีรูปแบบละครเพลงประเภทตู้เพลง (Jukebox Musical) แนวจินตนิยม-สุขนาฏกรรม-จินตนิมิต-ดรามา จาก เวิร์คพอยท์ เอ็นเทอร์เทนเมนท์ ที่เปลี่ยนชื่อมาจาก เดอะ เลเจนด์ ออฟ เร่ขายฝัน เฉลียง เดอะ มิวสิคัล แต่ใช้เนื้อเรื่องคล้ายกัน คือการนำเพลงของวงเฉลียง กว่า 30 บทเพลงมาร้อยเรียงให้เป็นละครเวที โดยจัดการแสดงในชื่อนี้มาแล้ว 2 ครั้ง จัดแสดงที่ โรงละครเคแบงก์สยามพิฆเนศ ชั้น 7 ศูนย์การค้าสยามสแควร์วัน ทั้งหมด

 เรื่องย่อ 

 การจัดแสดง 
 ครั้งที่ 1 
การจัดการแสดงครั้งแรก จัดแสดงโดยเวิร์คพอยท์ ร่วมกับโต๊ะกลมโทรทัศน์ กำกับการแสดงโดย สังข์ - ธีรวัฒน์ อนุวัตรอุดม และทีมผู้สร้างส่วนใหญ่จากโหมโรง เดอะ มิวสิคัล นำแสดงโดย อนุสรณ์ มณีเทศ, วีรคณิศร์ กานต์วัฒนกุล, กรกันต์ สุทธิโกเศศ, สาธิดา พรหมพิริยะ, ศิรภัสรา สินตระการผล, กานดา วิทยานุภาพยืนยง, ศรัทธา ศรัทธาทิพย์, ปวันรัตน์ นาคสุริยะ และ สุธีรัชย์ ชาญนุกูล เป็นต้น

ที่มาของละครเวทีเรื่องนี้เกิดจากการที่ สังข์ - ธีรวัฒน์ อนุวัตรอุดม ผู้กำกับการแสดง เล็งเห็นว่าในปี พ.ศ. 2559 ควรมีละครเวทีอีกเรื่องสำหรับจัดแสดงในโรงละครเคแบงก์สยามพิฆเนศนอกเหนือจากโหมโรง เดอะ มิวสิคัล และเล็งเห็นว่า เดอะ เลเจนด์ ออฟ เร่ขายฝัน เฉลียง เดอะ มิวสิคัล ที่ตนเคยกำกับเมื่อ 7 ปีที่แล้วนั้น มีเนื้อหาที่ดีและร่วมสมัย จึงนำกลับมาทำใหม่ โดยเปลี่ยนชื่อเป็น นิทานหิ่งห้อย เดอะ มิวสิคัล ซึ่งจากการเปลี่ยนชื่อ ทำให้เพลง นิทานหิ่งห้อย เป็นเพลงหลักของละครเวทีเรื่องนี้แทน เร่ขายฝัน ไปโดยปริยาย

เดิมละครเวทีเรื่องนี้มีกำหนดจัดการแสดงในวันที่ 8 ตุลาคม - 5 พฤศจิกายน พ.ศ. 2559 แต่จัดแสดงได้เพียง 2 รอบแรกก็พักการจัดแสดงเนื่องจากการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทำให้งานรื่นเริงทั้งหมดต้องถูกเลื่อนออกไปเพื่อถวายความอาลัย ต่อมาหลังจากผ่านช่วงพระราชพิธีทรงบำเพ็ญพระราชกุศลสตมวาร (100 วัน) ไปแล้ว จึงได้กลับมาจัดการแสดงใหม่จำนวน 9 รอบ ในวันที่ 28 มกราคม - 12 กุมภาพันธ์ พ.ศ. 2560 รวมจำนวน 11 รอบ

 ครั้งที่ 2 
การจัดการแสดงครั้งที่ 2 มีการเปลี่ยนตัวนักแสดงจากรอบก่อนหน้าเกือบทั้งหมด มีเพียงหัวเต่งที่ยังคงแสดงโดย มงคล สะอาดบุญญพัฒน์ เช่นเดิม รวมถึงเพิ่มตัวละครบางตัวเข้าไปด้วย โดยนักแสดงนำมาจากศิลปินในสังกัดเอ็กซ์โอเอ็กซ์โอเอนเตอร์เทนเมนต์ โดยเฉพาะโฟร์อีฟและแอทลาส ซึ่งเป็นการแสดงในบทนำเป็นครั้งแรกของทั้ง 2 วงดังกล่าว และยังมีสมาชิกบางส่วนของวงเฉลียงซึ่งเป็นเจ้าของเพลงที่นำมาสร้างละครเวทีเรื่องนี้มาร่วมแสดงด้วย นำแสดงโดย กรณิศ เล้าสุบินประเสริฐ/อาทิตยา ตรีบุดารักษ์ (Double Cast), แอวิน แพทริค เพนนอร์ส, ภัทร์ไพบูลย์ โอภาสสุวรรณ, มาริสา ฮิวส์/แฮนน่า โรเซ็นบรูม (Double Cast), ฐาปนา จงกลรัตนาภรณ์, โจริญ คัมภีรพันธุ์, ทิพานัน นิลสยาม, เบญญาภา อุ่นจิตร, ณัฐธยาน์ บุตรธุระ, เดชาธร วรรณวานิชกุล, ภูษิต ไล้ทอง, วัชระ ปานเอี่ยม, อัญชุลีอร บัวแก้ว และ มงคล สะอาดบุญญพัฒน์ เป็นต้น มีกำหนดจัดการแสดงในวันที่ 19 - 21 (อ๊ะอายและจัสมินแสดง) และ 26 - 28 กรกฎาคม พ.ศ. 2567 (มายด์และแฮนน่าแสดง) จำนวน 10 รอบ

 นักแสดง 
+ ตัวละคร ปี ชื่อ เพลง พ.ศ. 2559 - 2560 พ.ศ. 2567 พันหนึ่ง  อนุสรณ์ มณีเทศ แอวิน แพทริค เพนนอร์ส พระจันทร์ พระจันทร์ สาธิดา พรหมพิริยะ กรณิศ เล้าสุบินประเสริฐอาทิตยา ตรีบุดารักษ์ ชนะลม พัดลม กรกันต์ สุทธิโกเศศ ฐาปนา จงกลรัตนาภรณ์ แสนเก้า  วีรคณิศร์ กานต์วัฒนกุล ภัทร์ไพบูลย์ โอภาสสุวรรณ ปุยปุย รู้สึกสบายดี กานดา วิทยานุภาพยืนยง โจริญ คัมภีรพันธุ์ พายอาร์  ศิรภัสรา สินตระการผล มาริสา ฮิวส์แฮนน่า โรเซ็นบรูม ชายตาบอด ต้นชบากับคนตาบอด ศรัทธา ศรัทธาทิพย์ วัชระ ปานเอี่ยม ยับยับ ง่าย ๆ ปวันรัตน์ นาคสุริยะ อัญชุลีอร บัวแก้ว ชายนิรนาม  สุธีรัชต์ ชาญนุกูล ธานี พูนสุวรรณ หัวเต่ง แบ-กบาล มงคล สะอาดบุญญพัฒน์ 344 กล้วยไข่ กรณิศ เล้าสุบินประเสริฐ ศลินา เพ็ชรอินทร์ 9555  ณัฐภัทร พิชยานนท์  พระจันทร์เด็ก  ณฐมน อรุณประสบสุข  50 50  ศรัณย์ ทองปาน ภูษิต ไล้ทอง เตือนตะวัน เอกเขนก ชยาพงศ์ สุวรรณน้อย เดชาธร วรรณวานิชกุล ไข่เจียว นายไข่เจียว ทวีศักดิ์ เพ็ชรปราณีนุกูล ฟูฟู นายไข่เจียว  เบญญาภา อุ่นจิตร เนิบเนิบ ยังคงเอกเขนก  ณัฐธยาน์ บุตรธุระ หวาน หวาน  ทิพานัน นิลสยาม